**VISIONSSKABELON**

**TIL POLITISK FORUM**

|  |
| --- |
| **POLITIKOMRÅDE – Globale visioner – Danmark – det bedste land for verden****[ALTERNATIVT VISIONSUDKAST]** |
| Som respons på det første udkast til global vision (udgivet som 6 selvstændige visioner og publiceret) kommer her et Alternativ som følger den samme opdeling i 6 afsnit.Af praktiske grunde er alle 6 afsnit inkluderet i det samme visionsdokument, men der anmodes om at hvert afsnit behandles for sig selv på pofo, således at pofo for hvert afsnit kan stemme enten om det ”første udkast” eller det ”alternative udkast”Opdelingen er som følger:1. Danmark det bedste land for verden2. Global lighed3. Global bæredygtig omstilling4. Globale fællesskaber5. Danmark som humanitær stormagt6. Global beskyttelse og mobilitet |
| **VISION *(skrives ind i partiprogrammet)*** *Max. 2500 tegn inkl. mellemrum* |
| Danmark – Det bedste land for verdenAlternativet er en del af en international forandringsbevægelse, der arbejder kreativt, helhedsorienteret og visionært i forhold til de globale udfordringer, vi står overfor. Vi mener, at der er brug for et grundlæggende opgør med de økonomiske og politiske strukturer, som har styret verden siden anden verdenskrig, idet disse globale strukturer skaber stadig stigende ulighed kombineret med en systemisk bæredygtighedskrise, som efterhånden truer selve vores civilisation.Hvis vi vil undgå et katastrofalt globalt sammenbrud, kræver det hastige skridt imod en seriøs global omstilling, som gør op med rovdriften på klodens ressourcer, den ekstreme ulighed og de udemokratiske strukturer, der føder fastlåste globale konflikter. Vi tror på, at den bedste vej til at styrke menneskerettigheder, frihedsrettigheder og politisk inklusion er gennem stærke fællesskaber baseret på gennemsigtighed, dialog og håndhævelsen af universelle rettigheder.For os er målet med udenrigspolitikken ikke at tilføre Danmark ressourcer, sikre økonomisk vækst eller vinde international prestige. Vores mål er først og fremmest at skabe de nødvendige forudsætninger for en global bæredygtig omstilling. Disse forudsætninger er: tankemæssig frihed, økonomisk retfærdighed og juridisk sikkerhed for alle individer og alle folkeslag gennem et beslutsomt og principfast opgør med den strukturelle ulighed og den systematiske uretfærdighed, der hersker i verden i dag. Danmark skal ikke bare være det bedste land i verden, vi skal være det bedste land **for** verden. Det kan vi blive ved at være bannerfører for frihed, lighed og solidaritet på den globale scene og ved at vise vejen i praksis gennem omstilling på hjemmefronten. |
| **EKSEMPLER PÅ KONKRETE FORSLAG TIL AT UNDERSTØTTE VISIONEN** *Max. 1000 tegn inkl. mellemrum.* |
| * At italesætte behovet for en reformation af FN og et opgør med det neoliberalistiske WTO regime, som forudsætning for bæredygtig omstilling.
* Danmark bør insistere på, at nye økonomiske indikatorer, der udtrykker reel samfundsmæssig fremgang, bliver referencerammen for fremtidens diskussioner om international økonomi.
* Danmark bør kæmpe for, at den sikkerhedspolitiske fortælling flyttes fra at handle om islam og terror til at handle om ulighed og uretfærdighed på den globale scene.
 |
| **BAGGRUND FOR VISIONEN***Max. 500 tegn inkl. mellemrum.* |
| Alternativet savner en vision for det globale felt. For ikke at gentage os selv refererer vi i almindelighed til baggrunden som skitseret i det oprindelige udkast indsendt til pofo.Det oprindelige udkast til vision savnede dog i høj grad forbindelse til outputtet fra pola'erne og var desuden meget ukonkret. Dette, kombineret med den meget omtumlede proces førte til at dette alternative forslag er blevet formuleret. Forslaget har ligget på dialog fra d. 20/9 – 7/10 – over 14 dage og feedback er medtaget i det endelige udkast. |
| **HVORDAN ER VISIONEN UDVIKLET?***Max. 800 tegn inkl. mellemrum* |
| **Opstart og forberedelse af POLA’er**: Som beskrevet i det oprindelige udkast nedsattes i marts 2016 en procesgruppe. Denne gruppe har dog som nævnt været meget omtumlet. Procesleder Jeppe Hauberg trådte efter gentagen kritik ud af gruppen 18.08; Rolf Jackson blev fra start af forment adgang til gruppen og Annette Grarup trådte ligeledes ud af gruppen grundet samarbejdsvanskeligheder. Da det endelige resultat af den oprindelige gruppes arbejde blev offentliggjort var det vagt og savnede basis i de afholdte pola'er. Dette gjorde at Rolf Jackson og Jeppe Hauberg tog initiativ til at lave et alternativt forslag. **Skriveproces**: Det alternative forslag startede som et opslag af Rolf Jackson på dialog. I udarbejdelsen af det ”alternative” forslag har vi forsøgt at lægge os så tæt som muligt op af det input fra polaerne, som har været tilgængeligt i skriveprocessen, og på Facebook: "Alternativet Global Politik", Gruppen blev oprettet i april, med det formål at skabe mulighed for global debat imens pola'erne blev afviklet, og sikre Gennemsigtighed mht. de gennemførte pola'er. Referater fra pola'erne er at finde under "Filer" i gruppen.Efter at forslaget blev modtaget meget positivt af brugerne på Dialog og på en række møder om global politik, blev det besluttet at videreudvikle forslaget til et egentligt visionsforslag. I den forbindelse er kommentarer fra medlemmerne blevet indarbejdet. |
| **MULIGE ULEMPER***Max. 800 tegn inkl. mellemrum* |
| Ulemperne ved de foreslåede policies er nok først og fremmest at de på flere måder udfordrer det bestående og således kan forventes at vække modstand. Med hensyn til detaljerede ulemper opfordrer vi i forbindelse med debatten på Dialog at folk der er kritiske overfor forslaget at præcisere deres kritikpunkter. Vi vil efterfølgende gøre en pointe ud af at inkludere specifikke de kritikpunkter fra Dialog i det endelige materiale som forelægges pofo.  |
| **VISIONSSTILLER**Navn og mailadresse på den primære visionsstiller. *Kontaktoplysninger bruges til at sende tilbagemeldinger vedrørende visionen.* |
| Rolf Jackson (rolf@bjergager.dk)Jeppe Hauberg Hansen (jeppe.hauberg@alternativet.dk) |
| **VISIONSSTØTTER**Navn og mailadresse på de 10 medlemmer, der støtter visionen. |
| 1. Mogens Nielsen (mogens@strandvej11.dk)
2. Ross Jackson (rossjackson@gaia.org)
3. Tanja Schellerup (tanja.schjellerup@alternativet.dk)
4. Astrid Karl (astrid.carl@alternativet.dk)
5. Ib Foder (ibhfoder@me.com)
6. Suna Kate Palsholm (suna@palsholm.dk)
7. Tommy Schouw (grubsnik@gmail.com)
8. Ruth Johnsen (ruthjohnsen@mail.dk)
9. Niels Boye (boyehvid@webspeed.dk)
10. Lone Hvid (boyehvid@webspeed.dk)
11. Tea Jarlkov (teajarlkov@hotmail.com)
12. Niels Poul Dreyer (dreyernp@mail.tele.dk)
13. Birte Skov Larsen (bsl65@live.dk)
14. Ivan Normann Andersen (ivannormann@gmail.com)
15. Armin Vauk (armin.vauk@alternativet.dk)
 |

**FORMALIA**

Alle felter skal være udfyldt, som de efterlever beskrivelsen i de konkrete felter.

Der skal udfyldes en skabelon pr. vision. Sendes til: vision@alternativet.dk